Ջո Հան

**Ջոզեֆ «Ջո» Հան** (), (, առավել հայտնի է «Պարոն Հան» բեմական անունով (), ամերիկացի բեք վոկալիստ, ռեժիսոր, տեսահոլովակներ ստեղծող և Linkin Park խմբի դիջեյ։

## Կենսագրություն
### Անձնական կյանք
Ջո Հանը ծնվել է Տեխաս նահանգի Դալաս քաղաքում, բայց մեծացել է Կալիֆոռնիայի Գլենդել քաղաքում։ Հանը պատկանում է ԱՄՆ-ում ծնված կորեացիների երկրորդ սերնդին։ Ընտանիքի երեք երեխաներից կրտսերն է, ունի երկու ավագ քույր։

1995 թվականին ավարտել է Գլենդելի միջնակարգ դպրոցը (): Այնուհետև ընդունվել է Պալադինայի արվեստի դպրոց (), բայց այդպես էլ չի ավարտել այն։

Հանը դարձել է առաջին կորեական ծագումով ամերիկացին, որը 2002 թվականին ստացել է «Գրեմմի» մրցանակ «Լավագույն ռոք կատարման» համար ():
2005 թվականի փետրվարի 15-ին Հանը ամուսնացել է Կարեն Բենեդիտի () հետ։ Զույգը 2009 թվականին ամուսնալուծվել է։ 2012 թվականի հոկտեմբերի 21-ին կայացել է Հանի և Հայդի Վոնի ամուսնությունը։

### Գործունեություն
thumb|
Քոլեջում Հանը ծանոթացել է Մայք Շինոդայի հետ և միացել նրա Հերո խմբին, որը հետագայում հայտնի է դարձել որպես Linkin Park:

Ջոն և Մայքը մասնակցել են The X-Ecutioners խմբի «It’s Going Down» հիթի ձայնագրմանը։ Հանը նաև մասնակցություն է ունեցել Շինոդի «The Rising Tied» ալբոմում։

Նա նկարահանել է Linkin Park խմբի գրեթե բոլոր երգերը, այդ թվում նաև «Numb», «Somewhere I Belong», «What I’ve Done», «Bleed It Out», «The Catalyst», «Waiting for the End», «Burning in the Skies», «Iridescent» և «Burn It Down» երգերի տեսահոլովակները։

Ինչպես նաև եղել է Xzibit-ի տեսահոլովակների և Story of the Year ու Alkaline Trio խմբերի ռեժիսորը։ 2003 թվականին հարցազրույցի ժամանակ պատմել է MTV-ին, որ տեսահոլոովակների և ֆիլմերի ստեղծումը իր ոգևորությունն է, և որ երաժշտությունը իր սևեռուն միտքն է։ Հանը «Գաղտնի նյութեր» () և «Դյունա» () սերիալների համար ստեղծել է հատուկ էֆեկտներ։ Նաև եղել է «Ընտանիք» կոչվող կարճամետրաժ ֆիլմի ռեժիսորը և ստացել է չինական «Առնետների թագավոր» գրքի հիման վրա ֆիլմ նկարահանելու իրավունք։

2010 թվականին Հանը «Medal of Honor» խաղի համար ստեղծել է թրեյլեր, որտեղ հնչում է Linkin Park խմբի «A Thousand Suns» ալբոմի «The Catalyst» սինգլը (2010)։

Նա նաև «The Catalyst» երգի բնօրինակ տեսահոլովակի ռեժիսորն է, որի պրեմիերան կայացել է 2010 թվականի օգոստոսի 26-ին։ Նույն թվականին լույս են տեսել Linkin Park խմբի «Waiting for the End» և «Burning in the Skies» երգերը։ 2011 թվականի ապրիլի 13-ին Շինոդան հաստատել է, որ «Iridescent» երգի տեսահոլովակի ռեժիսորը նույնպես Հանն է լինելու։ Նկարահանումները սկսվել են հենց հաջորդ օրը։ Պրեմիերան կայացել է նույն թվականի հունիսի 3-ին «MTV» հեռուստաալիքով։ «Burn It Down» երգի տեսահոլովակը, որի ռեժիսորը նույնպես Հանն է, նկարահանվել է մարտի 27-29-ին, իսկ պրեմիերան կայացել է մայիսի 24-ին ամերիկյան «MTV» հեռուստաալիքով՝  MTV First ծրագրի շրջանակներում։

## Սկավառակագրություն

## Սարքավորումներ
* Vestax PDX-2000 turntables
* Rane TTM 54i Performance Mixer
* Behringer Eurorack MX602A mixing console
* Boss Corporation GT-5 Guitar Effects Processor
* Akai MPC2000 и MPD16
* Iomega Zip 250 Drives

## Ծանոթագրություններ

## Արտաքին հղումներ
* Պաշտոնական կայք
* Ջոյի էջը Linkin Park-ի պաշտոնական կայքում 

Կատեգորիա:20-րդ դարի ամերիկացի երաժիշտներ
Կատեգորիա:21-րդ դարի ամերիկացի երաժիշտներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դիջեյներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեփերներ
Կատեգորիա:Գլենդեյլ քաղաքում ծնվածներ
Կատեգորիա:Ռոք երաժիշտներ